ཀླུ་སྒྲུབ་གཉིས་པ་འབྲི་གུང༧སྐྱོབ་པ་འཇིག་རྟེན་གསུམ་མགོན་དུས་སུ་རི་ཐམས་ཅད་འབྲི་གུང་གི་རི་པ་དང་།ཐང་ཐམས་ཅད་འབྲི་གུང་གི་ཐང་པ་ཞེས་བཤད་སྲོལ་བཞིན་ཆོས་བརྒྱུད་གནམ་གྱི་སྐར་ཚོགས་ལྟར་དར་ཁྱབ་ཆེན་པོ་བྱུང་བ་ལ་བརྟེན་ནས་མངའ་རིས་ཁུལ་དུ་དགོན་པ་མང་ཆེ་བ་འབྲི་གུང་བཀའ་བརྒྱུད་ཀྱི་ཆོས་བརྒྱུད་ཡིན་པར་གྲགས།དེའི་སྐབས་སུ་དབལ་རྩེ་རིན་ཆེན་གླིང་དགོན་གྱི་དགེ་འདུན་པ་རྣམས་ཀྱིས་འབྲི་གུང་མཛངས་ཏིལ་ཆེན་དགོན་གྱི་དགེ་འདུན་མཉམ་དུ་་འཆད་རྩོད་རྩོམ་གསུམ་སོགས་ལ་བགྲོ་གླེང་ཟབ་རྒྱས་གནང་མཐར།དབལ་རྩེ་རིན་ཆེན་གླིང་དགོན་གྱི་དགེ་འདུན་པ་རྣམས་ཕམ་པས་དགོན་པ་དེ་འབྲི་གུང་བཀའ་བརྒྱུད་ཀྱི་ཆོས་བརྒྱུད་ལ་བསྒྱུར་ཞིང་།གླེ་མི་ཡུལ་ཚོ་གསུམ་གྱི་མ་དགོན་དུ་ཆགས་ནས་ཡུལ་ཚོ་གསུམ་གྱི་དགོན་པའི་དུས་མཆོད་རྣམས་ལོ་མང་རིང་དབལ་རྩེ་རིན་ཆེན་གླིང་དགོན་དུ་ཚོགས་བཞིན་ཡོད།